CELEX: 62021CN0700
Language: sk
Date: 2021-11-22 00:00:00
Title: Vec C-700/21: Návrh na začatie prejudiciálneho konania, ktorý podal Corte costituzionale (Taliansko) 22. novembra 2021 – trestné konanie proti O.G.

14.2.2022   
            
            
               SK
            
            
               Úradný vestník Európskej únie
            
            
               C 73/14
            
         
      Návrh na začatie prejudiciálneho konania, ktorý podal Corte costituzionale (Taliansko) 22. novembra 2021 – trestné konanie proti O.G.
      (Vec C-700/21)
      (2022/C 73/19)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Corte costituzionale
      
         Účastník trestného konania pred vnútroštátnym súdom
      
      O.G.
      
         Prejudiciálne otázky
      
      
                  a)
               
               
                  Bráni článok 4 bod 6 [rámcového rozhodnutia] Rady z 13. júna 2002 o európskom zatykači a postupoch odovzdávania osôb medzi členskými štátmi (2002/584/SVV) (1) vykladaný s ohľadom na článok 1 ods. 3 tohto rámcového rozhodnutia a na článok 7 Charty základných práv Európskej únie (ChZPEÚ) právnej úprave, ako je talianska právna úprava, ktorá – v rámci postupu európskeho zatykača zameraného na výkon trestu alebo ochranného opatrenia – bezpodmienečne a automaticky zabraňuje tomu, aby vykonávajúce súdne orgány odmietli odovzdať štátnych príslušníkov tretích krajín, ktorí sa zdržiavajú alebo majú trvalý pobyt na území vykonávajúceho štátu, a to bez ohľadu na väzby, ktoré s týmto štátom majú?
               
            
                  b)
               
               
                  V prípade kladnej odpovede na prvú prejudiciálnu otázku, na základe akých kritérií a predpokladov sa majú tieto väzby považovať za natoľko významné, že od vykonávajúcich súdnych orgánov vyžadujú, aby odmietli odovzdanie?
               
            
         (1)  Ú. v. EÚ L 190, 2002, s. 1.